Samar eiga nokkur tungumál eða mállýskur . Samar eru hvað þekktastir fyrir hreindýrarækt . Það var þó ekki fyrr en á 20. öld sem þeir fóru að vera með mjög stórar hjarðir , áður voru þeir með litlar hjarðir en veiddu sér líka til matar . Þeir bjuggu í tjöldum og torfhúsum og færðu sig á milli beitilanda með hjarðir sínar . Vanalega voru fimm til sex fjölskyldur með hverja hjörð . Nú hafa margir hætt hirðingjalífinu og tekið upp nútímalega lífshætti og stunda aðra atvinnu svo sem sjávarútveg , hefðbundinn landbúnað eða þjónustustörf .